CELEX: C2005/006/79
Language: et
Date: 2005-01-08 00:00:00
Title: Kohtuasi T-419/04: Nadine Schmit'i 8. oktoobri 2004. aasta hagi Euroopa Ühenduste Komisjoni vastu

8.1.2005   
            
            
               ET
            
            
               Euroopa Liidu Teataja
            
            
               C 6/40
            
         Nadine Schmit'i 8. oktoobri 2004. aasta hagi Euroopa Ühenduste Komisjoni vastu
   (Kohtuasi T-419/04)
   (2005/C 6/79)
   Kohtumenetluse keel: prantsuse
   Nadine Schmit, elukoht Ispra (Itaalia), esitas 8. oktoobril 2004 Euroopa Ühenduste Esimese Astme Kohtusse hagi Euroopa Ühenduste Komisjoni vastu. Hagejat esindavad advokaadid Pierre Paul Van Gehuchten ja Pierre Jadoul, kohtudokumentide kättetoimetamise aadress Luxembourgis.
   Hageja palub esimese astme kohtul:
   
               —
            
            
               tühistada hageja 8. juuli 2004. aasta nõude selgesõnaline rahuldamatajätmine, otsus mitte koostada ajavahemiku 2001-2002 kohta töö hinnangut ning otsus, millega hagejat ei kantud 2003. aasta ametialase edutamise raames palgaastmele C2 edutatud ametnike nimekirja;
            
         
               —
            
            
               kohustada kostjat maksma hagejale moraalse kahju hüvitamiseks 3 000 eurot;
            
         
               —
            
            
               jätta kõik kohtukulud kostja kanda.
            
         Õiguslikud alused ja peamised argumendid
   Hageja, kes on komisjoni ametnik, läks 2002. aasta oktoobris haiguspuhkusele. Hagejale makstakse alates 1. septembrist 2003 invaliidsuspensioni. Viimatinimetatu on põhjus, miks ametisse nimetav asutus otsustas ajavahemiku 2001-2002 kohta hageja töö hinnangut mitte koostada. Seetõttu ei saanud hageja 2003. aasta ametialase edutamise raames ühtki teenete- ega eelispunkti ning tema nime ei kantud palgaastmele C2 edutatud ametnike nimekirja.
   Hageja vaidlustab nimetatud otsused, väites, et rikutud on personalieeskirjade artiklit 43 ja selle artikli rakendamise üldsätteid (komisjoni 26. aprilli 2002. aasta otsus) ning võrdse kohtlemise põhimõtet ja hea halduse tava. Neil asjaoludel väidab hageja, et komisjon eksis, kui ta 2002. aasta lõpus ja 2003. aasta alguses leidis, et hagejal on pensionile minekuni vähem kui aasta, mistõttu pole alust tema töö hinnangut koostada. Selle otsuse suhtes, millega ta jäeti palgaastmele C2 edutamata, väidab hageja, et rikutud on personalieeskirjade artiklit 45 ning võrdse kohtlemise põhimõtet ja hea halduse tava.